Diari Oficial de la Generalitat Valenciana


Sumari del DOGV 5427, del 12-01-2007 (2006/14740)

ORDRE de 1 de desembre de 2006, de la Conselleria de Territori i Habitatge, per la qual s'amplia en el Catàleg valencià d'espècies de fauna amenaçada amb la inclusió de deu noves espècies en la categoria de vulnerables.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/12/01/(1)/dof/vci/html**

### Dades del document

Número de DOGV
:   5427

Data del DOGV
:   12-01-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2006/14162


Data del document
:   01-12-2006

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * protecció de la fauna
    * espècie protegida
    * fauna
    * catàleg
    * legislació

El Decret 32/2004, de 27 de febrer, del Consell de la Generalitat  
Valenciana, pel qual es crea i regula el Catàleg valencià d'espècies de  
fauna amenaçada i s'estableixen categories i normes per a la seua protecció,  
estableix en l'article 3 que la Conselleria de Territori i Habitatge  
iniciarà el procediment de canvi de categoria, inclusió o exclusió  
d'una espècie, subespècie o població quan hi haja informació tècnica  
o científica que així ho aconselle, ja siga d'ofici o a petició de les  
entitats i centres d'investigació científica oficialment reconegudes. En  
aquest article i en l'apartat 3.3 s'especifica que la inclusió o exclusió  
d'una espècie, subespècie o població, o canvi de categoria dins de les  
previstes en els articles 2.1.1.b), 2.1.2 i 2.1.3 s'efectuarà mitjançant  
una ordre de la Conselleria de Territori i Habitatge, que haurà de ser  
publicada en el Diari Oficial de la Generalitat.  
D'acord amb l'anterior, les modificacions de l'esmentat Catàleg  
que es preveuen en aquesta ordre han sigut proposades, mitjançant els  
oportuns informes tècnics, pel Servei de Conservació de la Biodiversitat  
que depén de la Direcció General de Gestió del Medi Natural de la  
Conselleria de Territori i Habitatge.  
Aquesta modificació del Catàleg valencià comporta la inclusió de  
10 espècies noves en la categoria de vulnerables. D'aquestes, set són  
invertebrats i les tres restants aus.  
Entre els invertebrats s'inclouen cinc insectes. D'aquests tres són  
libèl·lules: Coenagrion mercuriale, amb poblacions molt reduïdes  
situades en xicotets trams de les conques altes i mitjanes dels rius de  
Castelló i València; Gomphus graslinii, localitzat únicament al terme  
municipal de Quesa a València, i Oxygastra curtisii, amb una única  
població detectada a la localitat valenciana de Titaguas. El quart és  
un coleòpter aquàtic propi de coves: Ildobates neboti, el qual és un  
endemisme que només es troba en unes poques zones de la província  
de Castelló. I l'últim és Paratachycampa peynoensis, un endemisme  
exclusiu de determinades cavitats de la serra Calderona a València.  
Respecte als altres dos invertebrats, un és un crustaci: Typhlatya  
miravetensis, endemisme només localitzat en una cova del terme  
municipal de Cabanes (Castelló), i l'altre un aràcnid: Speleoharpactea  
levantina, també propi d'unes poques coves de la província de  
Castelló.  
Les noves espècies d'aus que s'inclouen són: l'avitarda (Otis  
tarda), la qual a la Comunitat Valenciana té una xicoteta població situada  
entre els termes d'Ayora a València i Villena a Alacant; la ganga  
(Pterocles alchata), representada tan sols per uns pocs exemplars  
a Villena, i la miloca (Neophron percnocterus), que disposa tan sols  
d'unes poques parelles nidificants repartides per l'interior de les províncies  
de Castelló i València.  
Per tot l'anterior, a proposta de la Direcció General de Gestió del  
Medi Natural, i per raó del que estableix l'article 3 del Decret 32/2004,  
de 27 de febrer, del Consell de la Generalitat, pel que es crea i regula  
el Catàleg valencià d'espècies de fauna amenaçada,  
ORDENE  
Article únic  
S'inclouen en la categoria de vulnerable en el Catàleg valencià  
d'espècies de fauna amenaçada, les espècies que figuren en l'annex I  
d'aquesta ordre.  
DISPOSICIO FINAL  
Aquesta ordre entrarà en vigor l'endemà de la publicació en el  
Diari Oficial de la Generalitat.  
Valencia, 1 de desembre de 2006  
El conseller de Territori i Habitatge  
ESTEBAN GONZÁLEZ PONS  
ANNEX I  
Tàxons inclosos en el Catàleg valencià d'espècies de fauna amenaçada  
Espècies catalogades en la categoria de vulnerables  
Nom científic Nom comú  
INVERTEBRATS  
Coenagrion mercuriale  
Gomphus graslinii  
Oxygastra curtisii  
Ildobates neboti  
Paratachycampa peynoensis  
Typhlatya miravetensis  
Speleoharpactea levantina  
AUS  
Neophron percnocterus miloca  
Otis tarda avitarda  
Pterocles alchata ganga


Còpia Permalink ELI